Diari Oficial de la Generalitat Valenciana


Sumari del DOGV 8812, del 15-05-2020 (2020/3442)

RESOLUCIÓ de 13 de maig de 2020, de la consellera de Participació, Transparència, Cooperació i Qualitat Democràtica, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8812

Data del DOGV
:   15-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3442


Data del document
:   13-05-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Descriptors 

:   * Conselleria de Participació, Transparència, Cooperació i Qualitat Democràtica
    * cura d'infermeria
    * ajuda pública
    * epidèmia
    * estat d'emergència
    * ajuda al desenvolupament
    * salut pública
    * legislació
    * cura de la salut
    * malaltia infecciosa

RESOLUCIÓ de 13 de maig de 2020, de la consellera de Participació, Transparència, Cooperació i Qualitat Democràtica, sobre continuació de procediments indispensables per a la protecció de l'interés general derivats de la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
 [2020/3442]  
  
El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, estableix en la disposició addicional tercera, apartat 1r, la suspensió dels termes i la interrupció dels terminis per a la tramitació dels procediments de les entitats del sector públic.  
  
El Reial decret 465/2020, de 17 de març, modifica el Reial decret 463/2020, de 14 de març, quant a l'apartat 4 de la disposició addicional tercera del Reial decret 463/2020, establint:  
«4. Sense perjudici del que es disposa en els apartats anteriors, des de l'entrada en vigor del present reial decret, les entitats del sector públic podran acordar motivadament la continuació d'aquells procediments administratius situacions estretament vinculades als fets justificatius de l'estat d'alarma, o que siguen indispensables per a la protecció de l'interés general o per al funcionament bàsic dels serveis.»  
  
La Llei 10/2019, de 27 de desembre, de pressupostos de la Generalitat per a l'exercici 2020, ha previst, entre d'altres, les línies de subvencions a convocar mitjançant el procediment de concurrència competitiva relatives al finançament de:  
1. Convocatòria de subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. Aquesta convocatòria de subvencions es finança amb càrrec a les següents línies de subvenció, del pressupost de la Generalitat Valenciana per a l'any 2020:  
a) Línia S8303000, «Subvencions destinades a finançar projectes de desastres, conflictes humans i promoció i defensa de Drets Humans», dotada amb un import de 2.200.000,00 euros, en el capítol IV, per al finançament de despeses corrents, en l'aplicació pressupostària 32.46.28.87509.9.  
b) Línia S5005000, «Subvencions a ONGD per a acció humanitària», dotada amb un import de 700.000,00 euros, en el capítol VII, per al finançament de despeses de capital, en l'aplicació pressupostària 64.37.93.46885.0.  
c) Línia S8325000, «Prevenció i mitigació de la violència sexual i de gènere en dones i població infantil», dotada amb un import de 500.000,00 euros, en el capítol IV, per al finançament de despeses corrents, en l'aplicació pressupostària 22.62.83.20104.6.  
2. Convocatòria de subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament a executar en països i poblacions estructuralment empobrits. Aquesta convocatòria es finança amb les següents línies de subvencions en el pressupost de la Generalitat Valenciana per a l'any 2020:  
a) Línia S6556000, «Subvencions a ONGD per a accions de desenvolupament», dotada amb un import de 80.070.474,27 euros, en el capítol IV, per al finançament de despeses corrents, en l'aplicació pressupostària 39.58.05.79774.8.  
b) Línia S2324000, «Subvencions ONGD per a la realització d'accions de cooperació internacional al desenvolupament», dotada amb un import de 4.953.079,07 euros, en el capítol VII, per al finançament de despeses de capital, en l'aplicació pressupostària 07.08.82.47181.1.  
c) Línia S8302000, «Subvencions indemnització a la Generalitat per la restitució de fons públics indegudament disposats», dotada amb un import de 31.920,38 euros, en el capítol IV, per al finançament de despeses corrents, en l'aplicació pressupostària 04.87.72.71279.9.  
En el moment de la publicació del reial decret pel qual es declara l'estat d'alarma, les dues convocatòries esmentades estaven pendents de finalitzar la tramitació i posterior publicació.  
El caràcter indispensable de la continuïtat de tramitació de tots dos procediments assenyalat per a la protecció de l'interés general es fonamenta en la necessitat de minimitzar l'impacte sanitari, econòmic i social de la pandèmia Covid-19 en tercers països.  
En primer lloc, en aquest context sanitari internacional, el suport als països que presenten majors febleses en la lluita contra la Covid-19 és fonamental en el control de la pandèmia global, atés que mentre la crisi sanitària romanga en algun lloc del món, el risc de contagi massiu continuarà existint. En aquest escenari, és imprescindible fer costat a aquells països amb sistemes de salut febles i necessitats significatives en la capacitat de preparació i resposta davant situacions d'emergència. Zones geogràfiques en les quals la limitació dels seus sistemes sanitaris, bé siga degut a l'escassetat de personal sanitari i d'adquisició d'equips mèdics essencials o de protecció personal, recursos i tractaments farmacològics provoquen una necessitat major d'ajuda davant la pandèmia.  
  
El context soci polític i cultural de cadascun dels països influeix de manera decisiva en la propagació del virus entre la població. Factors com les infraestructures sanitàries, la fortalesa del sistema sanitari nacional, la disponibilitat de recursos mèdics sanitaris, les condicions d'habitabilitat de la població i els costums socioculturals determinen la capacitat de prevenció de la població enfront de la pandèmia, així com en la velocitat de transmissió de la Covid-19. En aquest marc, la rapidesa del nivell de transmissió entre països difereix. A més dels comentats anteriorment, altres factors resulten determinants en la capacitat per afrontar la pandèmia. La càrrega prèvia de malaltia preexistent entre la població, la situació nutricional i sanitària general o el marc de protecció soci econòmic, són factors que poden comportar variacions en les dades d'anàlisis derivades de la crisi de la Covid-19.  
  
En segon lloc, la pandèmia ha posat també de manifest que, per a afrontar aquesta crisi global, no n'hi ha prou de reforçar els sistemes de salut, sinó que també es fa imprescindible enfortir els instruments d'informació, sensibilització i educació ciutadana, consolidar sistemes eficaços de protecció social, garantir la seguretat alimentària i l'accés a l'aigua potable de totes les persones, reforçar la transparència i la capacitat de resposta de les institucions públiques i de les organitzacions de la societat civil, així com garantir els drets de les persones i pobles més vulnerables i, especialment, de les persones migrants i refugiades.  
  
Aquests desafiaments suposen una exigència per a la cooperació valenciana, que va més enllà de l'ajuda humanitària d'emergència, per a facilitar, a través dels projectes i programes de cooperació internacional i de les actuacions de cooperació tècnica, una resposta eficaç que ajude els països més fràgils a afrontar aquesta crisi a mitjà i llarg termini, compartint coneixements, recursos i mitjans que contribuïsquen a enfortir la resiliència de les persones i comunitats més vulnerables.  
  
Per tot això, vist l'informe d'11 de maig de 2020 de la subdirectora general de Cooperació i Solidaritat, i a proposta de la directora general de Cooperació Internacional al Desenvolupament, resolc:  
  
Primer  
Declarar d'interés general les convocatòries següents:  
1. Convocatòria de subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. Aquesta convocatòria de subvencions es finança amb càrrec a les següents línies de subvenció, del pressupost de la Generalitat Valenciana per a l'any 2020:  
a) Línia S8303000, «Subvencions destinades a finançar projectes de desastres, conflictes humans i promoció i defensa de Drets Humans», dotada amb un import de 2.200.000,00 euros, en el capítol IV, per al finançament de despeses corrents, en l'aplicació pressupostària 76.06.22.23180.9.  
b) Línia S5005000, «Subvencions a ONGD per a acció humanitària», dotada amb un import de 700.000,00 euros, en el capítol VII, per al finançament de despeses de capital, en l'aplicació pressupostària 38.50.59.87252.1.  
c) Línia S8325000, «Prevenció i mitigació de la violència sexual i de gènere en dones i població infantil», dotada amb un import de 500.000,00 euros, en el capítol IV, per al finançament de despeses corrents, en l'aplicació pressupostària 02.40.55.83912.5.  
2. Convocatòria de subvencions a organitzacions no governamentals per al desenvolupament (ONGD), per al finançament de projectes i programes de cooperació internacional per al desenvolupament a executar en països i poblacions estructuralment empobrits. Aquesta convocatòria es finança amb les següents línies de subvencions en el Pressupost de la Generalitat Valenciana per a l'any 2020:  
a) Línia S6556000, «Subvencions a ONGD per a accions de desenvolupament», dotada amb un import de 10.080.151,27 euros, en el capítol IV, per al finançament de despeses corrents, en l'aplicació pressupostària 36.97.10.37380.9.  
b) Línia S2324000, «Subvencions a ONGD per a la realització d'accions de cooperació internacional al desenvolupament», dotada amb un import de 4.953.079,07 euros, en el capítol VII, per al finançament de despeses de capital, en l'aplicació pressupostària 05.37.59.56875.0.  
c) Línia S8302000, «Subvencions indemnització a la Generalitat per la restitució de fons públics indegudament disposats», dotada amb un import de 31.920,38 euros, en el capítol IV, per al finançament de despeses corrents, en l'aplicació pressupostària 68.24.75.40864.4.  
  
  
Segon  
Acordar que no se suspenen els termes ni s'interrompen els terminis per a la tramitació de les esmentades convocatòries, i per tant, que continuen les diverses fases del procediment administratiu, durant la vigència de l'estat d'alarma decretat pel Govern.  
  
Contra aquesta resolució, que esgota la via administrativa, podrà interposar-se potestativament un recurs de reposició davant aquest mateix òrgan en el termini d'un mes, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, conforme amb el que es preveu en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici de la interposició de qualsevol altre recurs que es considere pertinent.  
  
València, 13 de maig de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.